**«Целиноград ауданының №14 орта мектебі»**

**2018-2019 оқу жылы**

**Қазақстан Республикасының халықтарының Тілдер мерекесіне орай**

**өткізілген онкүндік іс-шарасының**

**қорытындысы**

Қазақстан Республикасының халықтарының Тілдер мерекесіне орай **«Мәңгілік ел-мәңгілік тіл»** атты онкүндік жоспары құрылды.

**Мақсаты:**

Тәуелсіз елімізде өмір сүріп отырған түрлі ұлт өкілдері арасындағы достық пен бірлікті нығайта отырып, ана тілінің қадір - қасиетін ұғындыру, елін - жерін сүйетін, егеменді еліміздің ертеңі болар саналы, білімді, ұлтжанды азамат тәрбиелеу.

 5-18 қыркүйек аралығында Қазақстан Республикасының Тілдер мерекесіне орай «Мәңгілік ел-мәңгілік тіл» онкүндігі өткізілді.Онкүндіктің жоспары құрылып, төмендегідей іс-шаралар өз уақытында өткізіліп отырды.

«Мәңгілік ел-мәңгілік тіл» атты тақырыпта ашылу салтанатын қазақ тілі мен әдебиеті пәнінің мұғалімі Джантасова А.К, орыс тілі пәнінің мұғалімі Нугуманова С.А. және ағылшын тілі пәнінің мұғалім Жамц Хазираш үш тілде өткізді. Мектеп кітапханашысы «Тіл тұмар-бір шынар»атты тақырыпта кітап көрмесін ұйымдастырды.

Қазақ тілі пәнінің мұғалімі Айдарбекова А.Б 8-11 сыныптар арасында«Ахмет Байтұрсынұлы-қазақ әліпбиінің негізін қалаушы» атты танымдық сабақ өткізді. Сабақ барысында оқушылар қосымша өздері ізденіп, Ахмет Байтұрсынұлының өмірі мен шығармашылығынан мәліметтер айтып, жанды дауысын видеодан тыңдап, слайд көрсетті. «Мемлекеттік тіл-менің тілім» атты орыс сыныптарының арасында интеллектуалдық сайыс болды. Зияткерлік сайыс 5-6сыныптар арасында өткізілді. Сонымен қатар 5-11-сынып оқушыларының қатысуымен «Язык-кладезь народный мудрости» выразительное чтение» мәнерлеп оқу сайысы өткізілді. Мәнерлеп оқу сайысына қатысқан оқушылар ақын –жазушылардың өлеңдерін үш тілде нақышына келтіріп оқыды. Соңынан сайыс жеңімпаздары анықталды. Сайысты өткізгендер орыс тілі пән мұғалімі - Нугуманова С.А.

1-4 сыныптар арасында «Мың бір мақал,жүз бір жұмбақ»сайыс сабағын қазақ тілі пәнінің мұғалімі- Акпарова Әсел өткізді. Сайыста өзге ұлт оқушылары

мемлекеттік тілде мақал-мәтелдер айтып, жұмбақтар шешті .

Ағылшын тілі пәнінің мұғалімдері Кунусбекова Қ бастауыш сыныптар арасында «Ертегілер елінде» атты көрініс көрсетсе, Жамц Хазираш «ХХІ ғасыр көшбасшысы» атты ойынды 8 сыныптар арасында өткізді.

Бастауыш сыныптар арасында «Атаның сөзі-ақылдың көзі» атты тәрбие сағаты, көңілді тапқырлар сайысы ,зияткерлік ойындар өткізілсе, бүлдіршіндер арасында «Бала тіл-бал» атты мәнерлеп оқу сайысы өтті..

Апталықтың соңғы күні   «Ән-халықтың ажары » атты  әдеби –музыкалық кеш болып өтті. Мұнда оқушылар тіл туралы өлеңдер және әндер орындап ,әр ұлт өкілдерінің биін билеп , тағамдарын дайындап, өз өнерлерін көрсетті. Кеш өте қызықты ,тартымды өтті.Кешті тіл мамандары мен бастауыш сынып мұғалімдері өткізді.

Тіл онкүндігінің қорытындысы шығарылып, оқушылар  сыйлықтар мен мақтау қағаздарымен марапатталды.

Қоғамдық-гуманитарлық бірлестік жетекшісі: Джантасова А.К